**Læs ’De fire ædle sandheder’ og inddel tekstens indhold efter**

* Diagnose:
* Årsag:
* Løsning:
* Middel:

**Gruppearbejde om ’Benarestalen’, som indeholder dharma, Buddhas lære**

1. Opsummer kort for hinanden, hvilket liv Buddha levede før han blev oplyst (jfr. ’Buddhalegenden’).
2. I denne tale henvender Buddha sig til de fem munke, som opvartede ham i de seks år, hvor han dyrkede askese. Overvej hvordan Buddha redegør for ’middelvejen’. Hvorfor er det relevant for munkene, at han fortæller dem om denne ’middelvej’?
3. Diskuter hvad ’middelvejen’ indeholder i sine enkelte dele. Inddel de enkelte dele i tre hovedgrupper ud fra Andreasen, *Buddhismen*, s. 63 (nederst) og s. 65 (nederst i boksen).
4. Analyser de fire ædle sandheder, idet I diskuterer en ad gangen. Under jeres analyse skal I forholde de fire ædle sandheder til indholdet af ’Buddhalegenden’.
5. Buddhismen lærer, at mennesket består af fem bestanddele, som kaldes ’skandhaer’: Form, følelse, forestillinger, anlæg og drifter, og bevidsthed. Disse bestanddele er bevidsthedsfunktioner, som forårsager, at mennesket bliver genfødt. Pointen er, at mennesket skal lære at styre disse ’skandhaer’ for at undgå genfødsel. Hvis mennesket består af bestanddele, hvad kan man så hævde at mennesket ikke har?